## **הטכניון – מכון טכנולוגי לישראל הפקולטה להנדסה אזרחית וסביבתית**

**מזכירות תארים מתקדמים**

***הנחיות להגשת תיאור תמציתי לקראת בחינת מועמדות לתואר דוקטור***

התיאור התמציתי של הצעת המחקר יוגש לאחר שהנושא גובש במידה מספקת, אך לא יאוחר מהמועד שנקבע בתקנות ביה"ס לתארים מתקדמים. המסמך יוכן ע"י הסטודנט בהנחיית המנחה ויוגש לוועדה הפקולטית לתארים מתקדמים בצירוף אישור המנחה, **ובצירוף הצעת המנחה לוועדת בוחנים**.

היקף החיבור התמציתי לא יעלה על **22 עמודים** (ספירת העמודים כוללת את סעיפים 1–6 להלן; לא ייספרו דף השער, התוכן, התקציר, ורשימת מראי המקום). אפשר גם לצרף נספח קצר, שיכלול פירוט יתר של תוצאות ביניים ו/או מאמר/מאמרים. התיאור התמציתי חייב לעמוד בפני עצמו ללא תלות בנספח. אם יהיה נספח, יחצוץ בינו ובין גוף החיבור התמציתי דף צבעוני. המסמך ייכתב בגופן בגודל 12, רווח של שורה וחצי בין השורות, ושולי עמוד ברוחב 2.5 ס"מ בכל צד.

המסמך צריך לכלול את החלקים הבאים, בסדר הבא:

דף שער (עמוד נפרד) – נושא המחקר בעברית ובאנגלית, שם הסטודנט והמנחה, ותאריך הגשה.

תוכן עניינים (עמודים נפרדים).

תקציר (עמוד נפרד) – **בהיקף של עמוד אחד**. התקציר יתמצת את הסעיפים 1–6 שבגוף התיאור התמציתי, כמפורט להלן.

גוף התיאור התמציתי (**22 עמודים לכל היותר**):

1. מבוא, כולל רקע כללי ותיאור הבעיה.

1. היפותזה ומטרת המחקר (רצוי להציג את מטרת העל ולפרט את מטרות המשנה הנגזרות ממנה).
2. חשיבות המחקר ותרומותיו מבחינה מדעית/עיונית והנדסית/יישומית.
3. רקע מדעי שבו יסוכם בצורה תמציתית הידע המצוי כיום בתחום המחקר, כולל התייחסות למקורות ספרות עדכניים – במתכונת של סקר ספרות ביקורתי.
4. שיטות ותוכנית עבודה. חלק זה חשוב ביותר במסמך ובבחינת המועמדות.

יש להתייחס בתכנית העבודה לעקרונות ביצוע המחקר ולמודלים שיפותחו וכן להתייחס לפתרונות אנליטיים, סימולציות, שיטות סטטיסטיות וכיו"ב, הכל לפי העניין. יש לציין את שיטות הפתרון והניתוח, כולל ניסויים ומטלות אחרות הנוגעים למחקר, וכן (אם רלוונטי) כיצד ניתן יהיה להתאים את ממצאי המחקר לצרכים מעשיים.

1. מטלות שבוצעו עד למועד הגשת התיאור התמציתי. אם בוצעו כבר מטלות מסויימות הקשורות לעבודה, יש לתארן בקצרה ולהציג בתמציתיות תוצאות ביניים. אם גובשו במסגרת העבודה מאמרים לפרסום בכנסים או עיתונים מדעיים, מן הראוי להתייחס לעבודות אלה ולצרף עותקים מהמאמרים בנספח.

רשימת מקורות המצוטטים בגוף התיאור התמציתי. כל מקור שמצוטט בתיאור התמציתי חייב להיות מגובה באסמכתה מדויקת ברשימת המקורות, ולהיפך: לא ייכלל מקור ברשימת המקורות אלא אם צוטט בגוף התיאור. רשימת המקורות תיערך לפי המתכונת המקובלת.

***על המנחה לאשר בחתימתו (בדף השער) את התיאור התמציתי***

**הערות:**

* ועדת תארים מתקדמים הפקולטית מתכנסת במועדים הנקבעים מראש, והמתפרסמים בלוח מודעות תארים מתקדמים. החומר צריך להיות מוגש **אלקטרונית כקובץ PDF אחד (\*)** למזכירות תארים מתקדמים הפקולטית, ***עד שבוע לפני מועד כינוסה של הוועדה.***
* החומר יוגש למזכירות תארים מתקדמים הפקולטית ***רק לאחר*** מתן הרצאה סמינריונית ראשונה ע"י הסטודנט. ***ההרצאה תתקיים לפחות שבוע לפני מועד כינוס הוועדה שלה יוגש החומר.***
* יש למלא בנוסף, את הטופס בקישור להלן :

⇩

[טופס הצעת נושא מחקר לדוקטור](https://graduate.technion.ac.il/wp-content/uploads/2016/07/research-topic-PhD.doc)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(\*) על הסטודנט יהיה להכין עותקים קשיחים של התיאור התמציתי, בכפוף לבקשתם של הבוחנים שיומלצו לבחינת

המועמדות